לתשומת לבכם החל מחודש אוגוסט 2012 דיווחי תנופה יועברו לקרן תמורה בלשכת המדען הראשי ולא לתנופה.

שלום רב,

הנדון: מסלול תנופה הגשת דיווח תמלוגים לקרן תמורה

עפ"י הוראת מנכ"ל מס' 8.9 חלה חובת דיווח ותשלום תמלוגים על יזמים / חברות שקיבלו תמיכה במסגרת מסלול "תנופה". היזם ישלם לאוצר המדינה תמלוגים מכל הכנסה הנובעת מתכנית שנתמכה, בשיעורים ולפי הכללים שנקבעו בתקנות לעידוד מחקר ופיתוח בתעשייה, שיעור התמלוגים וכללים לתשלומם (להלן: "תקנות התמלוגים") :

* מקבל האישור ישלם תמלוגים ממכירת המוצר עד סכום המצטבר השווה לסכום המענק הצמוד שקיבל בתוספת ריבית שנתית.
* תשלום התמלוגים הינו בשיעורים משתנים, בשלוש השנים הראשונות של המכירות הינו 3% ואילו מהשנה הרביעית ואילך השיעור משתנה ל 3.5%.
* מועדי הדיווח ותשלום התמלוגים לקרן תמורה חלים פעמיים בשנה. בגין הכנסות המחצית הראשונה של השנה (חודשים ינואר עד יוני) יש לדווח ולשלם תמלוגים עד לתאריך ה 1/9. ואילו בגין הכנסות המחצית השנייה של השנה (חודשים יולי עד דצמבר) יש לדווח לשלם תמלוגים עד לתאריך ה1/3.
* דיווח התמלוגים על ידי יזמים / חברות שלא קיבלו תמיכה נוספת מלשכת המדען הראשי במסלולים אחרים ייעשה בטופס דיווח ייעודי למסלול תנופה.
* תשלום יבוצע באמצעות שובר תשלום או העברה בנקאית לחשבון בנק הדואר 09 סניף 01 מספר חשבון 0248307. התשלום יצורף לדו"ח שיוגש במועד הדיווח.
* דיווח חתום והעתק שובר ההפקדה יש לשלוח ישירות לקרן תמורה: רחוב בנק ישראל 5, קריית הממשלה ירושלים, ת.ד. 3166.
* במידה והתכנית נכשלה ניתן להגיש בקשה לסגירת התכנית. לאחר קבלת אישור מקרן תמורה ניתן יהיה להפסיק ולהגיש דיווחי תמלוגים.

טופסי דיווח, תקנות ונהלים מפורטים ניתן למצוא באתר האינטרנט של לשכת המדען בכתובת:

<http://www.moital.gov.il/NR/exeres/6B36C531-83A1-4E3B-BC4F-F5FB38A77C96.htm>

נשמח לעמוד לרשותכם בטל' 02-6662616 (אפרת באלי).

בכבוד רב,

סיגלית יגן

מנהלת קרן תמורה